10. janúar 2012 , haldinn í Miklagarði kl. 12.00 Einnig mættur : Magnús Már Þorvaldsson , er ritaði fundargerð . Í upphafi fundar leitaði formaður heimildar að taka fyrir sem 4. mál á dagskrá bréf Guðmundar Wiium , dags. 07.01.12 , varðandi breytta skráningu á Hvammsgerði . Samþykkt samhljóða . mál : Fundargerð skipulags - og bygginganefndarfrá 21. desember sl. lögð fram . Samþykkt samhljóða 2. mál : Vegslóðar við Selá – Breytingar á aðalskipulagi Vopnafjarðarhrepps vegna vegslóða að og upp með Selá . Nefndin veiti umsögn um framkvæmdina . Fram fór umræða um málið en síðan var bókað : Skipulags - og bygginganefnd Vopnafjarðarhrepps samþykkir að gerðar verði breytingar á gildandi aðalskipulagi Vopnafjarðarhrepps vegna vegs frá Ytri-Hlíð að Aðalbólsvaði , meðfram Selá , frá fossi að Ytri-Hrútá , í samræmi við bréf Skipulagsstofnunar , dags 01.12.2011 . Jafnframt verði uppdrátturinn uppfærður með áorðnum breytingum . Nefndin felur sveitarstjóra að tilkynna Skipulagsstofnun ákvörðun nefndarinnar og láta vinna breytinguna samhliða tilkynningu framkvæmdaraðila til mats á umhverfisáhrifum framkvæmdarinnar , sem er í vinnslu . Samþykkt með 4 atkvæðum , 2 sátu hjá 3. mál : Norðausturvegur – breytt lega og ný tenging við þéttbýlið í Vopnafirði . Vegagerðin æskir heimildar til framkvæmda . Hjálagt bréf Vegagerðar , dags. 21. desmeber 2011 , til Vopnafjarðarhrepps , bréf sveitarstjóra , dags. 07.11.11 og Skipulagsstofnunar , dags. 10.10.11 . Auk heldur bréf sveitarstjóra , dags. 09.01.2012 , til skipulags - og bygginganefndar . Skipulags - og bygginganefnd hefur fjallað um málið og samþykkir samhljóða að framkvæmdaleyfi verði veitt . 4. mál : Hvammsgerði – Bréf Guðmundar Wiium , f. h. Veiðifélags Selár , dags. 07.01.2011 , lagt fram . Óskað er eftir að skráningu hússins verði breytt þannig í stað veiðihúss komi íbúðarhúsið í Hvammsgerði . Nefndin tók málið fyrir og samþykkti að fresta afgreiðslu þess uns málið hefur verið betur kynnt . Fleira ekki gert , fundi slitið kl. 12:55